  На основание чл. 26, ал. 2, ал. 3 и ал. 4 от Закона за нормативните актове, на всички заинтересовани граждани и организации се предоставя 30-дневен срок от публикуване на настоящото съобщение на интернет страницата на Община Аврен – 07.08.2025 год., в който могат да представят предложения и становища относно така изготвеният Проект на Наредба за изменение и допълнение на Наредба за рекламната дейност на територията на община Аврен.
Предложенията и становищата следва да се предоставят в деловодството на Община Аврен в Информационен център - Аврен на адрес: с. Аврен, ул. „Тодор Ноев“ № 8, Община Аврен, Област Варна или на e-mail: kmet@avren.bg.
                                                                                                                     Проект !
Проект на Наредба за изменение и допълнение на Наредба за рекламната дейност на територията на община Аврен
§1. В Раздел XІ „Контрол и административно наказателни разпоредби“, разпоредбата на чл. 34. (1) се изменя, като придобива следния вид:
Чл. 34 (1). Органите по чл. 32 могат да задължат собствениците на РИЕ, които са неизправни, с лош външен вид, не отговарят на изискванията на тази наредба да ги преведат в изправност в 10 дневен срок или да ги демонтират.

§2. Разпоредбата на чл. 34. (2) се изменя, като придобива следния вид:
(2). При неспазване предписанията на общинските органи по ал. 1 същите демонтират РИЕ за сметка на собственика като му налагат глоба или имуществена санкция до 500 лв. /255,65 €.
§3. Приложение „Тарифа за цени, съгласно изискванията на наредбата за рекламна дейност“  се изменя, като придобива следния вид:

1. За издаване на разрешително за рекламна дейност с валидност до 1 месец, за раздаване на листовки, проспекти, стокови мостри или проби и др. с рекламна цел на обществени места да се заплаща цена в размер на 10.00 лв. / 5,13 € на лице.

2. За издаване на разрешително за поставяне на РИЕ, билбордове, транспаранти и други за срок от една година, да се заплаща цена, определена в чл. 14, т. 9 от Приложение 1 към Наредбата за определяне и администрирането на местните такси и цени на услуги на територията на община Аврен, област Варна.

3. За рекламни материали за временни реклами по смисъла  на чл. 2, ал. 1, т. 4 от настоящата Наредба се заплаща административна такса в размер на 20,00 лв. / 10,23 €.
4. Наемни цени за поставяне на рекламно-информационни елементи върху общинска собственост :


4.1. За поставяне на реклама върху транспарантни ленти, върху табла на стойки или върху табла на огради, стени, калкани и др. да се заплаща 10.00 лв. / 5,13 € на квадратен метър на месец, но не по-малко от 10.00 лв. / 5,13 € на месец за поставяне на 1 /един/ брой табло или транспарантна лента.


4.2. За светлинна реклама от неонови тръби, крушки и др. на стени, покриви, калкани и др. да се заплаща по 5.00 лв. /2,56 €  на кв. м на месец, но не по-малко от  5.00 лв. /2,56 €  на месец на реклама.


4.3. За свободно стоящи витрини за рекламна цел по 5.00 лв./2,56€ на кв. м на месец, но не по-малко от 5.00 лв./2,56 €  на витрина на месец. При осветени витрини цените се удвояват.


4.4. За фирмени указателни табели с примерно съдържание – име на фирмата, инициали, запазен знак, адрес, телефон, предмет на дейност, указателна стрелка, отстояния и др. за заплаща цена както следва:


а/при закрепване на стени, огради и други в размер на  50.00 лв. / 25,56 € на година


б/при закрепване на самостоятелни стойки на тревни площи, тротоари и др. в размер на 100.00 лв./51,13€ на година.

5. За билбордове се заплаща цена:

 а) до 10 кв.м. в размер на 200,00 лв./ 102,26 €  годишно;

б) над 10 кв.м. в размер на 250,00 лв. / 127,82 € годишно.
